**„Lemon Gym“ plečiasi į Šiaulius – „Akropolyje“ atidaromas pirmasis tinklo sporto klubas mieste**

**Sporto klubų tinklas „Lemon Gym“ tęsia itin aktyvią plėtrą Baltijos šalyse ir šiemet Lietuvoje atveria penkis naujus sporto klubus. Iki šiol daugiausia dėmesio skyręs Vilniui ir Kaunui, tinklas žengia strategiškai svarbų žingsnį – plečiasi į Šiaulius. Pirmasis „Lemon Gym“ sporto klubas mieste duris šiandien atvers Šiaulių „Akropolyje“.**

Pasak „Lemon Gym“ generalinės direktorės Gretos Radzevičienės, naujo sporto klubo atidarymas Šiauliuose yra strateginis tinklo plėtros žingsnis.

„Šiuo metu esame intensyvios plėtros etape. Plečiame klubų tinklą ir investuojame į tai, kad sportas ir gera savijauta būtų pasiekiami kuo platesnei lietuvių bendruomenei. Iki šiol aktyviai augome Vilniuje ir Kaune, o dabar džiaugiamės galėdami atverti duris ir Šiauliuose – tai mums strategiškai labai svarbus žingsnis“, – sako G. Radzevičienė.

Pirmajam „Lemon Gym“ klubui Šiauliuose pasirinktas vienas didžiausių regiono traukos centrų – Šiaulių „Akropolis“. Sporto klubas įsikūrė prekybos ir pramogų centro trečiajame aukšte ir užima 1402 kv. metrų plotą. Į naująjį sporto klubą tinklas investavo 1,3 mln. eurų.

„Matėme poreikį sporto klubui, todėl džiaugiamės, kad būtent „Lemon Gym“ įžengė į šią rinką ir savo pirmajam sporto klubui mieste pasirinko mus. Tai moderni, dinamiška erdvė, kuri puikiai papildo mūsų paslaugų spektrą ir dar labiau sustiprina „Akropolio“ kaip miesto traukos centro pozicijas“, – sako Paulius Pocius, „Akropolis Group“ rinkodaros ir komunikacijos vadovas.

**Modernios erdvės ir treniruokliai**

Šiaulių „Lemon Gym“ klubas sukurtas pagal naujausius tinklo standartus. Lankytojai čia ras modernius treniruoklius, dideles laisvų svorių erdves su daug įrangos, funkcinių treniruočių zoną. Suplanuota ir plati grupinių treniruočių programa – nuo intensyvių, ištvermę lavinančių užsiėmimų iki ramesnių, kūno balansą gerinančių praktikų. Įrengta „Booty Zone“ erdvė, kuri jau pelnė populiarumą tinklo sporto klubuose kituose miestuose.

Šiuolaikinis sportas – tai ne tik krūvis, bet ir sąmoningas atsistatymas bei ilgaamžiškumo kultūra. Tad naujajame sporto klube įrengta moderni „Recovery“ zona su „Roll Shaper“ masažuokliais, raudonosios šviesos terapija („RedLight“) ir poilsio erdve. Po treniruotės lankytojai galės atsipalaiduoti ir saunoje.

„Šiandien žmonės sportuoja ne tik tam, kad sustiprėtų ar geriau atrodytų – vis dažniau kalbame apie ilgaamžiškumą ir tvarų, sveiką kūno puoselėjimą. Todėl mūsų klubuose daug dėmesio skiriame atsistatymui. Šios papildomos paslaugos padeda greičiau atsigauti po krūvio, mažinti įtampą ir palaikyti ilgalaikę gerą savijautą. Tikime, kad sąmoningas poilsis yra neatsiejama treniruočių dalis, o mūsų tikslas – suteikti visas priemones, kurios padeda sportuoti ilgiau, tvariau ir sveikiau“, – teigia „Lemon Gym“ generalinė direktorė.

**Kviečia į atidarymo šventę**

Naujo „Lemon Gym“ sporto klubo atidarymo šventė Šiaulių „Akropolyje“ vyks lapkričio 25 dieną, antradienį, nuo 16.30 val.

Renginys atviras ir nemokamas – lankytojai galės išbandyti treniruotes, susipažinti su komanda ir pirmieji apžiūrėti naująjį sporto klubą.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*